Need, kes elavad ümarpalkmajas, mille seinad on plaatidega katmata ja pole ka värvi alla pandud, vaid õlitatud näiteks, teavad, mis neile igal kevadel seintelt vastu vaatab — korralik tolmukord. Köögis tänu söögiteole lisaks ka kleepuv ollus. Anname nõu, kuidas palkmaja siseseinad puhtaks saada. Üldjuhul piisab, kui teha seda kord-paar aastas.
Kevadine siseseinte puhastamine on paras ettevõtmine ja ühe umbes 130 ruutmeetrise maja seinte puhastamiseks palkhaaval kulub ühel inimesel üldjuhul terve tööpäev. Võid ka koristusfirma peale tellida, ent enne veendu, et nad kasutavad puhastamiseks ainult looduslikke vahendeid või on valmis tegema seinu puhtaks sinu näpunäidete järgi, sest koristusfirmadel on palkmaja seintega vähe kogemusi. Kõige parem on aga teha see suur töö ise ära, nii saad seinad täpselt nii puhtaks, kui ise soovid, ja just nii, nagu soovid. Siseseinte puhastamist on hea teha soojema kevadise kuiva ilmaga, mil saad hoida uksi lahti. Mugav õues rätikut raputamas käia ja liigne niiskus läheb ka majast kiiremini välja.
Mida ei tohiks teha?
Üldiselt peaks loobuma tolmuharjast — see lennutab tolmu igale poole mujale laiali ja palke see puhtaks ei tee. Linaõliga viimistletud palk ei ole supersile ja haarab tolmu kinni, nii et kui tolmuharjaga keerutada, siis lendleb tolm lihtsalt lähedal olevatele teistele palkidele.
Samuti ei tohiks seinu pesta keemiliste vahenditega, see peaks olema suhteliselt endastmõistetav, et loodusliku seina kallale nendega ei minda.
Kuidas puhastada ja millega?